കുഞ്ഞു പയനയുടെ ഫോട്ടോഷൂട്ടില് തെളിയുന്നത് ഇന്ത്യയുടെ വൈവിധ്യം മുംബൈ: കുടുംബത്തിലേക്കെത്തുന്ന കണ്മണിയുടെ വരവ് പലരീതിയില് ആഘോഷമാക്കാറുണ്ട് മാതാപിതാക്കള്. ഇതില് മാസം തോറുമുള്ള ഫോട്ടോഷൂട്ടാണ് പുതിയ ട്രെന്ഡ്. പല വസ്ത്രങ്ങളില് അണിയിച്ചൊരുക്കിയ കുഞ്ഞുങ്ങളുടെ ചിത്രങ്ങള് സമൂഹമാദ്ധ്യമങ്ങള് ഏറ്റെടുക്കാറുണ്ട്. ഓരോ ഫോട്ടോഷൂട്ടിലും അല്പമെങ്കിലും വ്യത്യസ്തത പരീക്ഷിക്കുന്നവരാണ് പുതു തലമുറയിലെ മാതാപിതാക്കള്. അത്തരത്തിലൊരു ഫോട്ടോഷൂട്ടാണ് സമൂഹമാദ്ധ്യമങ്ങള് ഇപ്പോള് ഏറ്റെടുത്തിരിക്കുന്നത്. പയന സി.എസ് എന്ന അഞ്ചുമാസം പ്രായമുള്ള കുഞ്ഞിന്റെ ഫോട്ടോഷൂട്ടാണിപ്പോള് വൈറലായിരിക്കുന്നത്. ഓരോ മാസത്തിലും ഇന്ത്യയിലെ വിവിധ സംസ്ഥാനങ്ങളിലേയും കേന്ദ്രഭരണ പ്രദേശങ്ങളിലേയും പരമ്ബരാഗത വസ്ത്രങ്ങളണിഞ്ഞാണ് കുഞ്ഞിനെ ക്യാമറയ്ക്ക് മുന്പിലെത്തിക്കുന്നത്. കസവു കരയുള്ള വസ്ത്രവും മുല്ലപ്പൂവും അണിഞ്ഞ് മലയാളിപെണ്കൊടിയായ ചിത്രവും സാരിയണിഞ്ഞ് തെലുങ്ക് സുന്ദരിയായുള്ള ചിത്രങ്ങളെല്ലാം സമൂഹമാദ്ധ്യമങ്ങള് ഏറ്റെടുത്തു കഴിഞ്ഞു. പയനയുടെ മാതാപിതാക്കളായ സുനിലും ചന്ദനയുമാണ് ഈ ആശയത്തിന് പിന്നില്. ഇന്ത്യയുടെ സമ്ബന്നമായ പൈതൃകത്തെയും സംസ്കാരത്തെയും ആളുകളിലേക്ക് എത്തിക്കുക എന്ന ലക്ഷ്യമാണ് ഈ ദമ്ബതികള്ക്ക്.കൗതുകരമായ ഈ ആശയത്തിന് മികച്ച പ്രതികരണമാണ് ലഭിക്കുന്നത്. Dekhoapnadesh എന്ന ഹാഷ് ടാഗ് ഉപയോഗിച്ച് ട്രാവലറീസ് എന്ന് ഇവരുടെ തന്നെ ഇന്സ്റ്റഗ്രാം പേജിലാണ് ഫോട്ടോകള് പോസ്റ്റ് ചെയ്യുന്നത്.ഇന്ത്യയിലെ മുഴുവന് സംസ്ഥാനങ്ങളിലേയും കേന്ദ്രഭരണ പ്രദേശങ്ങളിലേയും പരമ്ബരാഗത വസ്ത്രങ്ങള് കുഞ്ഞിനെ അണിയിച്ച് ചിത്രങ്ങള് പകര്ത്താനാണ് സുനിലും ചന്ദനയും ലക്ഷ്യമിടുന്നത്.